《踏莎行 绣云山房听刘河女子沈素贞弹词，偕悔堂弟作》
清代·张玉珍

燕燕轻盈，莺莺娇软，歌喉一似抛珠串。无多绮语最撩人，昼长静听浑忘倦。

离合难凭，悲欢易变，古今只为情留恋。分明江上旧琵琶，青衫司马休轻见。

作者简介：江苏华亭人，字蓝生，金瑚妻。自幼工诗。王述庵、钱竹汀、吴白华皆推重之。有《晚香居词》。